Soto
Soto, sroto, coto, atawa tauto adalah masakan umum nang kawa tahaga di banyak daérah di Indonésia. Soto banyak macamnya, tagantung lawan daérah soto nitu ba'asal. Soto kawa didéfinisiakan sawagay sup tradisional nang diulah matan kaldu, daging wan sayuran.
Macam-macam Soto[babak | sunting sumber]
Salah sabuting cara mambéda'akan macam-macam soto nitu lamun kita itihi matan mana soto itu baasal:
- Soto Ambon, diulah matan sapi wan kaldunya, dibumbui kunir, tipakan, lengkuas, bawang putih, saray, wan bumbu lain.
- Soto Bandung nang warna kuahnya bening, biasanya diulah matan daging sapi.
- Soto Banjar, dibumbui lawan saray, dimakan lawan perkedél kentang atawa gumbili.
- Soto atawa Sroto Banyumas atawa Sroto Sokaraja, istiméwa marga sambal kacangnya, biasanya dimakan lawan ketupat.
- Soto Betawi, diulah matan daging atau bagian dalam sapi, dimasak dalam kuah susu sapi atawa santan nang warnanya putih, ditaburi kentang basanga lawan tomat.
- Soto Kediri, soto ayam kuah santan.
- Soto Kudus, diulah matan daging hadangan marga ada pamali mamakan daging sapi.
- Soto Lamongan, varian Soto Madura nang dikatujui urang gasan dimakan di pinggir jalan.
- Soto Madura atawa soto Sulung/soto Ambengan, diulah matan daging ayam, sapi, atawa dalaman. Kuahnya kuning.
- Soto atawa Coto Makassar, diulah matan daging wan dalaman sapi nang digurakakan dalam banyu nang dipakay gasan mambasuh baras.
- Soto Medan, nang diulah matan daging ayam/babi/sapi/dalaman basanga nang dikuahi lawan santan.
- Soto Padang, kuah soto nang ditaburi sapi basanga, bihun, wan perkedél kentang.
- Soto atawa Tauto Pekalongan, dibumbui lawan saus tauco.
- Soto Semarang, soto ayam nang dibumbui kaminting wan rancak dimakan lawan sété kerang.
vec_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn